Pécs-Baranyai Kereskedelmi és Iparkamara

Dubai EXPO2020 világkiállítás
2020-10-20 08:00 - 2021-04-10 17:00 (Europe/Helsinki) | Dubai, Magyarország
A Dubai EXPO2020 világkiállításra 2020. október 20. és 2021. április 10. között kerül sor, melyre 25 millió látogatót várnak. Jelen állás szerint 183 ország fogja képviseltetni magát és a szűkös anyagi lehetőségekkel rendelkező államoknak jelentős forrásokat biztosítanak. Az Expo fő témája az „Elmék összekapcsolása, a jövő építése” (Connecting Minds, Creating the Future): egy helyen összehozni különböző népeket, nyelveket és technológiákat. A központi kupolához három tematikus szárny kapcsolódik: lehetőség, fenntarthatóság és mobilitás. A világkiállítás 438 hektáros területet foglal el, naponta 130-170 ezer látogatóra számítanak.

A világkiállítást követően a terület tovább működik „District 2020” néven, mely hosszabb távú üzleti lehetőséget nyújthat magyar cégeknek az innováció és technológia területén.

A szervezők elindítottak egy 100 M USD-s innovációs és partnerségi programot EXPO Live néven (https://www.expo2020dubai.com/expo-live/expo-live), melyre bárki jelentkezhet, akinek van társadalmi hatással bíró innovatív projektje, ötlete. A nyertes projekteket 100.000 USD-vel jutalmazzák, és amennyiben kiemelkedő ötletről van szó, akkor önálló kiállítási felületet is biztosítanak. Ezidáig 2.300 pályázatot nyújtottak be.

Emellett elindítottak egy online beszerzési portált is (https://esource.expo2020dubai.ae/esop/uae-e20-host/public/web/login.jst), amely többek között e-piactérként is funkcionál. A felületre történő regisztráció ingyenes, és mindenki számára nyitott, aki bármilyen formában, akár termékkel, akár szolgáltatással szeretne élni a világkiállítás adta üzleti lehetőségekkel. A honlapon eddig 25.800 cég regisztrált 148 országból, ezek közül csupán 15 a magyar cég. A tenderkiírásokon, melyek folyamatosan jelennek meg, kizárólag a regisztrációs folyamaton túljutott cégek indulhatnak. A tenderek az alábbi területeket érintik: a kiállítási tartalom és programok, ingatlanfejlesztés, biztonságtechnika, licensz vásárlás, programszervezés, építőipar, ICT.

Tavola 2020 - prémium élelmiszerek és kézműves gyártók nemzetközi vására
2021-03-22 - 2021-03-23 | Kortrijk Xpo, Doorniksesteenweg 216, Kortrijk, 8500, Belgium
Az Enterprise Europe Network hálózat szervezésében idén is nemzetközi üzletember találkozóra kerül sor Európa vezető élelmiszeripari kiállításán, ahol a csúcsminőségű élelmiszerek széles választéka mellett jövőbeni üzleti partnereikkel is megismerkedhetnek a résztvevők.

A kiállítás és az üzletember találkozó remek lehetőséget kínál a baranyai élelmiszeripari és vendéglátóipari vállalkozásoknak új üzleti partnerekkel való kapcsolatfelvételre. A rendezvényen mind hazai, mind külföldi termékekkel ismerkedhetnek meg, saját szolgáltatásaikat, termékeiket tudják bemutatni a tárgyalópartnereknek, akik jellemzően az étterem és vendéglátóipar, élelmiszer-, cukrász-, és szállodaipar képviselőiből állnak.
Az üzletember találkozóra regisztrált vállalkozások térítésmentesen léphetnek be a kiállítás területére, vehetnek részt a szakmai programokon és versenyeken, amennyiben legalább 2 tárgyalási időpontot egyeztettek az online felületen keresztül.
REGISZTRÁCIÓ

További információért keresse az Enterprise Europe Network pécsi irodáját:
eenpecs@pbkik.hu

Fenntarthatóság a csomagolóiparban - nemzetközi üzletember találkozó
2021-03-22 - 2021-03-26 | Online
A csomagolástechnika legújabb megoldásaiban érdekelt vállalkozásoknak lehetőségük van online üzleti tárgyalások lebonyolítására az Enterprise Europe Network szervezésében megvalósuló nemzetközi üzletember találkozó keretében.

A rendezvény kiemelt témái közé tartozik a

csomagolási hulladékok csökkentése,
biztonságos élelmiszer csomagolás,
csomagolásban használt anyagok és vegyszerek lehetséges egészségügyi kockázatai

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ

Future of Building 2021
2021-03-23 | Online
Az Enterprise Europe Network és az Osztrák Gazdasági Kamara bécsi irodájának közös szervezésében idén online kerül megrendezésre a Future of Building konferencia és üzletember találkozó.

A nagyszabású rendezvény célja az építőipar és a kapcsolódó szakterületek vállalkozóinak nemzetközi üzleti együttműködésének elősegítése, teret adva a legújabb fejlesztések és innovatív megoldások bemutatására.
Kiemelt témák:

fenntartható, egészséges építőanyagok
zöld építőipar
okos megoldások az építőiparban
közel nulla energiaigényű épületek

A rendezvényen való részvétel díjmentes, de előzetes regisztrációhoz kötött:
REGISZTRÁCIÓ

Kereskedelem az Egyesült Királysággal a Brexit után - webinárium
2021-03-23 09:45 - 11:45 (Europe/Helsinki) | Online
A Budapesti Brit Nagykövetség webináriumot tart 2021. március 23-án, amelynek célja az Egyesült Királysággal kereskedelmet folytatók számára a Brexitet követő szabályok ismertetése és az EU-UK Együttműködési és Kereskedelmi Megállapodás hatályba lépésével kapcsolatos kérdések. Emellett hasznos információk hangzanak majd el a határellenőrzés kérdéseivel kapcsolatban is.
A prezentációkat a Brit Közlekedési, Belügyminisztérium és Adó- és Vámhivatal szakértői tartják.
A rendezvény angol/magyar nyelven, folyamatos szinkrontolmácsolás mellett zajlik majd.
A rendezvény programja:

9.45 – 10.00
Köszöntők:
Richard Shackleton, a Budapesti Brit Nagykövetség nagykövet-helyettese
Lédig Zoltán, a Külgazdasági és Külügyminisztérium főosztályvezetője, Brexit koordinátor

10.00 – 10.30
A Brit Belügyminisztérium tájékoztatója a határellenőrzési kérdésekről

10.30 – 10.45
Q&A A Brit Belügyminisztérium szakértőjével

10.45 – 11.15
A Nemzetközi Közúti Szállítók Egyesületének tájékoztatója a TIR rendszerről

11.15 – 11.45
A UK- EU közötti áruk szállítására vonatkozó prezentáció a Brit Közlekedési Minisztérium és a Adó-és Vámhivatal szakértőitől

REGISZTRÁCIÓ

Online tájékoztató - Hazai és nemzetközi források vállalkozások számára
2021-03-23 13:00 - 15:30 (Europe/Helsinki) | Online
Tájékozódjon, milyen pályázati támogatások állnak rendelkezésére fejlesztési tervei megvalósításában!
A PRIMOM Szabolcs-Szatmár-Bereg Megyei Vállalkozásélénkítő Alapítvány együttműködve a Széchenyi Programirodával és a Magyar Nemzeti Vidékfejlesztési Hálózattal ingyenes információs webináriumot szervez 2021. március 23-án 13.00 órai kezdettel. Az előadások során hiteles információkat kaphat a hazai és nemzetközi forrásokról, praktikus tanácsokat hallgathat meg korábbi pályázati támogatáshoz kapcsolódóan.

Program:
12.50-13.00 Csatlakozás a webináriumhoz
13.00-14.00 Széchenyi Programiroda Nonprofit Kft. szakmai előadásai

Aktuális pályázati lehetőségek vállalkozásoknak – Bartus Pál, térségi vezető tanácsadó Széchenyi Program Iroda Nonprofit Kft
Támogatási kérelmek benyújtása a gyakorlatban – Hagymási János, térségi vezető tanácsadó Széchenyi Programiroda Nonprofit Kft
Fenntartási kötelezettségek a 2014-2020 programozási időszakban – Markóné Tálas Tímea, tanácsadó, Széchenyi Programiroda Nonprofit Kft.

14.00-14.20 Vidékfejlesztési aktualitások – pályázatok, lehetőségek – Nagy Csilla, megyei területi felelős, Magyar Nemzeti Vidékfejlesztési Hálózat
14.20-14.40 Mikrohitel agrárvállalkozásoknak is – Hargitainé Tolnai Andrea, mikrohitel igazgató, PRIMOM Alapítvány
14.40-15.00 Agrár-élelmiszeripari vállalkozások nemzetközi partnerkeresési lehetőségei – Mészáros Éva, irodavezető, Enterprise Europe Network
15.00 Kérdések és válaszok

A webináriumon való részvétel térítésmentes, kizárólag regisztrációt követően vehetnek részt az érdeklődők, akik visszajelzése alapján a regisztráció részleteit közvetlenül küldjük meg.
Részvételi szándékát kérjük, 2021. március 19.12.00 óráig szíveskedjen jelezni, az alábbi regisztrációs lap kitöltésével:
REGISZTRÁCIÓ

Üzleti Fórum Afrikáról, MKIK Afrika Tagozat Közgyűlés - online
2021-03-24 10:00 - 11:30 (Europe/Helsinki) | Online
A Magyar Kereskedelmi és Iparkamara 2021. március 24-én Afrika üzleti fórumot és Afrika tagozati közgyűlést szervez.
Rendezvény helyszíne: Zoom
Rendezvény időpontja: 2021. március 24. 10:00 – 11:30
Rendezvény nyelve: Magyar
PROGRAM
Moderátor: Kovács Károly, az MKIK Afrika Tagozatának elnöke

10.00-10.10
Köszöntő
Kovács Károly, MKIK Afrika Tagozatának elnöke

10.10-10.25
Gazdasági lehetőségek Afrikában
Joó István, az export növeléséért felelős helyettes államtitkár, Külgazdasági és Külügyminisztérium

10.25-10.40
EXIM finanszírozási lehetőségek a térségben
Jákli Gergely, elnök-vezérigazgató, EXIM

10.40-11.00
Az Afrika Tagozat éves munkatervének bemutatása
Kovács Károly, az MKIK Afrika Tagozatának elnöke

11.00-11.30
Kerekasztal beszélgetés az elnökségi tagok körében – „üzletfejlesztés a változó világban”

11.30-11.35
Összegzés

Jelentkezési határidő: 2021. március 23., kedd, 10:00 óra
Regisztráció során a webinárium alkalmával használni kívánt e-mail cím megadása szükséges. A csatlakozáshoz szükséges linket és információkat 2021. március 23-án délután küldik meg e-mailen a jelentkezőknek.
A férőhelyek száma korlátozott, ezért a jelentkezéseket azok beérkezésének sorrendjében fogadják el.
A rendezvényen való részvétel ingyenes, de előzetes online regisztrációhoz kötött.
REGISZTRÁCIÓ
Az eseményre csak azoknak a vállalkozásoknak a jelentkezését tudják elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.
Adatkezelési és adatvédelmi tájékoztató

Hogyan írjunk sikeres Horizont Európa pályázatot? - webinárium
2021-03-24 10:00 - 16:00 (Europe/Paris) | Online
Az Európai Bizottság közzétette az új keretprogramban alkalmazandó sztenderd pályázati formanyomtatványt. A webináriumon pedig az érdeklődők megtudhatják, mi kell ahhoz, hogy sikeres legyen a benyújtott pályázat. A webinárium angol nyelven zajlik.

A Horizont 2020 programhoz képest több újítást is tartalmaz a sztenderd pályázati nyomtatvány. Ezekről bővebben az NKFIH oldalán olvashatnak.
Arról pedig, hogy milyen technikai, illetve tartalmi szempontokat kell figyelembe venni ahhoz, hogy sikeres legyen a benyújtott Horizont Európa pályázat, a március 24-i webináriumon tudhatnak meg az érdeklődők.

A napirend két fő pontot tartalmaz: „Benyújtás és értékelés” és „Támogatási megállapodás minta”.
Tervezett program:
10: 00 Bemutatkozás, napirend és logisztika
10: 15 Beküldés és értékelés: pályázati sablon, alapelvek, értékelési kritériumok
11: 15 kérdések és válaszok
12: 30 Ebédszünet
14: 00Köszönő beszédet mond Jean-Eric Paquet, a Kutatási és Innovációs Főigazgatóság főigazgatója
14: 15 Játékszabályok – Támogatási megállapodás minta
15: 15 kérdések és válaszok
A szervezők fenntartják a programváltozás jogát.
A webináriumon való részvétel díjmentes, de regisztrációhoz kötött.
A tervezett napirend angol nyelven elérhető itt.

Tárgyaljunk! - Praktikus tanácsok üzleti partnerkeresésre nemzetközi színtéren
2021-03-24 13:00 - 14:00 (Europe/Helsinki) | Online
Az ITT&MOST következő online programjának keretében hasznos tanácsokat kaphat, hogyan érdemes kiaknázni az oldal lehetőségeit piackutatásra (hazai és külföldi egyaránt), a versenytársak megismerésére, valamint hogyan maximalizálja online tárgyalásait.

Éljen a hazai és határon átnyúló üzleti lehetőségekkel! Mutassa be termékkínálatát, szolgáltatásait, vagy találjon partnereket projektötletének megvalósításához! Az online kétoldalú üzletember találkozók hatékony, díj- és kockázatmentes módot biztosítanak üzleti partnerekkel történő kapcsolatfelvételre és tárgyalásra.

Mire kaphat választ?

Mire használható az ITT&MOST felülete? Hogyan hozza ki ebből a maximumot?
Milyen további nemzetközi üzleti lehetőségeket kínál az Enterprise Europe Network díjmentesen? https://pbkik.hu/enterprise-eu…
Hogy használjuk a partnerkeresési nemzetközi adatbázist, melyet 60 országban működtetnek kollégáink? (saját üzleti ajánlat, piackutatás, direkt partnerkeresés) https://pbkik.hu/tallozas-a-pr…
Hogyan találhatok külföldi üzleti partnert?

ELŐADÓ:
Schmidt Enikő, projektiroda vezető, Nemzetközi és Idegenforgalmi Projektiroda, Pécs-Baranyai Kereskedelmi és Iparkamara

A részvétel díjmentes, de előzetes regisztrációhoz kötött:
This form is currently closed for submissions.

Flamand külpiacra lépési lehetőségek - webinárium angol nyelven
2021-03-24 16:00 - 17:00 (Europe/Helsinki) | Online
A Belga Nagykövetség Flamand Kereskedelmi Képviselete, a Start it @K&H és a StartitX közös szervezésében megvalósuló angol nyelvű webináriumon megismerkedhet a belgiumi, flamand startup ökoszisztémával, a külföldi cégek számára elérhető flamand támogatásokkal, és a BeNeLux piacrajutási lehetőségekkel.

A rendezvény időpontja: 2021. március 24. (szerda) 16:00 – 17:00
A webinárium angol nyelven zajlik.

Regisztrációját követően megküldik a hozzáférési linket a Teams webináriumhoz.
A részvétel ingyenes, de előzetes regisztrációhoz kötött.
Jelentkezési határidő: 2012. március 17.
REGISZTRÁCIÓ
Program
Moderátor: Szonja Bender, Head of Office, FIT Budapest

Welcome by Péter Hőnyi, Managing Director, Start it @K&H
Startup ecosystem in Flanders by Olivier Van Orshoven, Dpt. Director Inward Investments Europe, Flanders investment and Trade (FIT)
Access to market by Mathilde Goethals, Head of Sales: Scale-ups, Startit X

Ismerje meg Horvátország, Szerbia gazdaságát, üzleti lehetőségeit - webinárium
2021-03-25 10:00 - 11:30 (Europe/Helsinki) | Online
A Fejér megyei Kereskedelmi és Iparkamara „Ismerje meg Horvátország, Szerbia gazdaságát, üzleti lehetőségeit” címmel szervezi exportfejlesztési programsorozatának következő online programját.
Időpont: 2021. március 25. csütörtök 10.00 óra
Az online programon az adott országok külpiacra lépéshez és a külpiaci tevékenységhez nélkülözhetetlen információkról, praktikákról, üzleti lehetőségekről hallhatnak.
Fő témakörök:

az adott országok gazdaságának aktuális helyzete, annak jövőbeli kilátásai,
a koronavírus által gyakorolt hatások,
az üzleti lehetőségek magyar vállalatok számára Horvátországban, Szerbiában.

Előadók:

Bakó Tamás külgazdasági attasé és Riczkó Botond külgazdasági attasé – Zágráb, Horvátország
Göncöl Csilla külgazdasági attasé és Scherczer Károly Róbert külgazdasági attasé – Belgrád, Szerbia

A webináriumra várják mindazon vállalkozások jelentkezését, akik érdeklődnek a fenti országok piaci és piacra jutási lehetőségei iránt. Az előadások után lehetőség nyílik a konzultációra.
Lebonyolítás: Microsoft Teams rendszerrel. A programot 1-1,5 órás időtartamra tervezik.
Részvételi feltétel: A programon a részvétel térítésmentes, de feltétel a kamarai hozzájárulás rendezettsége, valamint az előzetes online regisztráció ezen a linken:
REGISZTRÁCIÓ
Adatkezelés: Az új rendeletnek megfelelően továbbra is biztosítjuk személyes adatainak biztonságos, jogszabályszerű kezelését. Az adatvédelmi tájékoztatót az alábbi linken találja: https://fmkik.hu/adatkezelesi-tajekoztato. Leiratkozás: válasz e-mailben.
